Jeropeesk Parlemint

It Jeropeesk Parlemint is it iennichste orgaan fan de Jeropeeske Uny dat direkt keazen wurdt. De ferkiezings foar it parlemint wurde om de fiif jier hâlden.

 Skiednis 
Fan 10 oant en mei 13 septimber 1952 hold de foarrinder fan de Jeropeeske Uny, de Jeropeeske Mienskip foar Koalen en Stiel, foar de earste kear in parlemintêre gearkomste. Dy gearkomste bestie út 78 nasjonale fertsjintwurdigers, dy't út de ûnderskate nasjonale parleminten keazen wienen.

Yn 1957 waard mei it Ferdrach fan Rome de Jeropeeske Ekonomyske Mienskip en de Euratom oprjochte. De parlemintêre gearkomste fan de Jeropeeske Mienskip foar Koalen en Stiel fertsjinwurdige tenei alle trije Jeropeeske Mienskippen en it tal sitten gong nei 142. De parlemintêre gearkomste krige gjin nije taken, mar neamde himsels al wol Jeropeesk Parlemint (yn 1986 waard dy namme pas erkend troch de lidsteaten).

Yn juny 1979 wurde foar it earst direkte ferkiezings foar it Jeropeesk Parlemint holden. Troch de ferdraggen fan ûnder oaren Maastricht (1992) en Amsterdam hat it Jeropeesk Parlemint mear foech krigen. It Jeropeesk Parlemint krige stadichoan hieltyd mear oerienkomsten mei parleminten fan nasjonale steaten.

 Foech 
Der binne trije haadsaken dêr't it Parlemint him mei dwaande hâldt; wetjouwing, finansiën en tafersjoch op de Jeropeeske Kommisje.
 It Jeropeesk Parlemint is mei de Ried fan Ministers de wetjouwende macht fan de Jeropeeske Uny. It Parlemint kin Jeropeeske wetten (rjochtlinen, feroardenings, ensafh.) oannimme, feroarje of fersmite.
 It Parlemint en Ministerrie beslisse tegearre oer de Jeropeeske begrutting.
 It Parlemint jout goedkar en beneam leden fan de Jeropeeske Kommisje. It Jeropeesk Parlemint kin, as it moat, beslisse om alle leden fan de Jeropeeske Kommisje dien te jaan.

 Gearstalling 
It Europeesk Parlemint hat 720 sitten.

De sitferdieling fan it parlemint nei de Europeeske ferkiezings fan 2024:Resultaten Europese verkiezingen 2024, Europees Parlement

 Namme Ingelske ôfkoarting Tal sitten Ideology Europeeske folkspartij EPP 188 Liberaal-konservatisme
 Kristendemokrasy
 Pro-Europa Progressive Alliânsje fan Sosjalisten en Demokraten S&D 136 
 Sosjaaldemokrasy Patriotten foar Europa PfE 84 
 rjochts-radikaal Europeeske Konservativen en Reformisten ECR 78 
 Konservatisme
 Anty-federalisme Alliânsje fan Liberalen en Demokraten foar Europa Renew (ALDE) 77 
 Liberalisme
 Sosjaal-liberalisme
 Konservatyf liberalisme De Grienen-Europeeske Frije Alliânsje Greens-EFA 53 
 Griene polityk
 Regionalisme Europeesk Unytêr Lofts/Noardsk Grien Lofts GUE/NGL 46 Sosjalisme
 Kommunisme Europa fan Soevereine Naasjes ESN 25 
 rjochts-radikaal Sûnder fraksje NI 33 Mei-inoar 720

 Sitferdieling per lân 
De sitferdieling sûnt 2024:Zetelverdeling per land in de zittingsperiode 2024-2029, Europees Parlement

  Dútslân 96 
  Frankryk 81
  Itaalje 76
  Spanje 61
  Poalen 53
  Roemeenje 33
  Nederlân 31
  Belgje 22
  Tsjechje 21
  Grikelân 21 
  Hongarije 21 
  Portegal 21
  Sweden 21
  Eastenryk 20  Bulgarije 17 
  Denemark 15
  Finlân 15
  Slowakije 15
  Ierlân 14
  Kroaasje 12
  Litouwen 11
  Letlân 9
  Sloveenje 9
  Estlân 7
  Syprus 6
  Lúksemboarch 6  
  Malta 6

 Lokaasje 
It Jeropeesk Parlemint komt ien kear yn 'e moanne yn Straasburch byinoar foar in fjouwerdeiske plenêre gearkomste. Ekstra plenêre gearkomsten wurde yn Brussel hâlden. Dêr fine ek alle gearkomsten plak, fan de fêste parlemintêre kommisjes, dêr't plenêre stimmings tarieden wurde. It Siktariaat-generaal sit yn Lúksemboarch. 

Net eltsenien is bliid mei dizze ferskillende haadstêden fan Jeropa. One Seat wol bygelyks alle funksjes yn Brussel ha.

 Sjoch ek 
 Nederlânske ferkiezings foar it Jeropeesk Parlemint

 Keppeling om utens 
 Offisjele webstee


Kategory:Jeropeeske Uny
Kategory:Parlemint
Kategory:Organisaasje oprjochte yn 1952